बेटियों के लिए राह आसान नहीं:गीता
जिंदगीसंस्था जल्द ही फतेहाबाद में प्रतिभा सम्मान समारोह का आयोजन करने जा रही है। इस कार्यक्रम में महिला विश्व विजेता गीता फौगाट विशेष रूप से पहुंचेगी। कार्यक्रम में निमंत्रण को लेकर जिंदगी संस्था के पदाधिकारी गीता फौगाट से दिल्ली में मिले। दिल्ली में संपन्न हुई कुश्ती चैंपियनशिप के बाद होटल पिकाडली में सामाजिक संस्था जिंदगी पदाधिकारियों ने गीता को न्यौता दिया। उन्होंने कहा कि प्रदेश में महिलाओं, विशेषकर बेटियों के लिए विभिन्न क्षेत्रों में आगे बढऩे के लिए हालात बदल जरूर रहे हैं, लेकिन अभी भी राह उतनी आसान नहीं जितनी दिखाई दे रही है। उन्होंने बताया कि अभिनेता अमीर खान ने भी उनकी इसी उपलब्धि के बाद उनके परिवार से संपर्क किया और अब उन्होंने प्रभावित होकर उसकी जीवनी पर दंगल फिल्म का निर्देशन कर रहे हैं। फौगाट ने पंचायती चुनावों में उम्मीदवारों के लिए शिक्षित होना अनिवार्य करने को सरकार का एक बड़े बदलाव की तरफ बढ़ाया गया सराहनीय कदम बताया। बताया कि मेरी मां दया कौर पिछले 15 वर्ष से गांव बलाली की सरपंच बनती रही हैं, लेकिन शिक्षा की शर्त आने पर वह इस बार सरपंच नहीं बन पाएंगी। इस दौरान राणा जोहल, ज्ञान सिंह, मुकेश प्रजापत, अमरीक सोढी भी उपस्थित रहे।
गीता फोगाट से बातचीत करते हुए जिंदगी संस्था के हरदीप।
hin_Deva hin_Deva awa_Deva